Materiál na rokovanie pre Mestské zastupiteľstvo v Žiline

Projekt „Progresívne opatrenia pre spoločnosti (firmy) na zvýšenie používania hromadnej dopravy zo strany ich zamestnancov- Benefit“
Nenávratný finančný príspevok z programu „Intelligent Energy Europe“, oblasť „Energy and Transport -  STEER“ 

Materiál obsahuje:

1.	Návrh na uznesenie
2.	Dôvodovú správu

Predkladá:

Ing. Viliam Mikuláš,
prednosta Mestského úradu v Žiline

Vypracoval: 

Ing. Pavel Požoni
zástupca prednostu Mestského úradu v Žiline

V Žiline, dňa 1. augusta 2008

Návrh na uznesenie

Mestské zastupiteľstvo v Žiline

schvaľuje

a)	Realizáciu projektu „Progresívne opatrenia pre spoločnosti (firmy) na zvýšenie používania hromadnej dopravy zo strany ich zamestnancov- Benefit“ , ktorý bude realizovaný v spolupráci s Dopravným podnikom mesta Žilina a Žilinskou univerzitou. 

b)	financovanie projektu vo výške 25 % z celkových oprávnených výdavkov projektu,                 t. j. 28 042,50 EUR.

Dôvodová správa

Mesto Žilina na základe výzvy z roku 2007 programu “Intelligent Energy Europe“ oblasť STEER – zdokonalenie energetickej efektívnosti a využitia obnoviteľných zdrojov v doprave, pripravilo žiadosť o poskytnutie nenávratného finančného príspevku na realizáciu projektu „Progresívne opatrenia pre spoločnosti (firmy) na zvýšenie používania hromadnej dopravy zo strany ich zamestnancov- Benefit“

Hlavným cieľom projektu je ukázať spoločnostiam a ich zamestnancom výhody mestskej hromadnej dopravy v porovnaní s používaním auta. Predovšetkým v nových členských štátoch rapídne stúpa počet osobných automobilov. BENEFIT sa venuje tejto problematike s cieľom nahradiť autá  mestskou hromadnou dopravou, čím by sa docielila značná úspora energie, redukcia emisii a nákladov.
Mesto Žilina bude spolupracovať na realizácii projektu s Dopravným podnikom mesta Žilina a Žilinskou univerzitou. 
Projekt je medzinárodný, je v ňom zapojených osem európskych partnerov. Celkové oprávnené výdavky projektu sú vo výške 1 276 713,00 EUR .

Celkové oprávnené výdavky projektu pre Mesto Žilina predstavujú 112 170,00 EUR pričom na spolufinancovaní sa bude Mesto podieľať vo výške 25 % z celkových oprávnených výdavkov, čo predstavuje 28 042,50 EUR vlastných finančných prostriedkov. Projekt bol schválený v marci 2008. Pravdepodobný začiatok realizácie  projektu je 1. 9. 2008. Celková dĺžka trvania projektu je 36 mesiacov (2008 – 2011).

                                                                                           Ing. Pavel Požoni     
                                                                               zástupca prednostu MsÚ v Žiline

 

V Žiline, 1. augusta 2008